
IZVOD IZ ZAPISNIKA

sa 7. sjednice Općinskog vijeća Općine Sveta Marija održane 28.05.2026. godine u prostorijama Općine Sveta Marija, Trg bana Jelačića 1, Sveta Marija.
		Sjednicu je sazvala predsjednica Općinskog vijeća Općine Sveta Marija, Gabriela Jakupek Tokar pozivom KLASA: 024-04/26-01/02, URBROJ: 2109-24-26-1 dana 25.05.2026. godine. 
Sjednica je započela u 19:30 sati.
Sjednici su prisustvovali vijećnici: Gabriela Jakupek Tokar, Ivica Kočiš, Dražen Šulj, Anđelko Gašparić, Ružica Mustač,  Marija Frančić i Dragutin Peter.
 	Nakon prozivke pročelnica je konstatirala da sjednici prisustvuje 7 od   9  vijećnika te  postoji kvorum za donošenje pravovaljanih odluka.
Sjednici je  na poziv predsjednice  OV prisustvovala  i načelnica Đurđica Slamek te predstavnica medija Petra Bobić.
  
Zapisnik na sjednici vodila je  pročelnica JUO  Ivanka Herc-Kaser.

Predsjednica OV poziva  načelnicu da ukratko  upozna vijećnike sa zbivanjima od protekle sjednice.
Načelnica iznosi da je Općina imala promociju nakita s motivima Svetomarske čipke gdje se isti promovirao kao „Međimurski suvenir“. Bio je bio prisutan i direktor Turističke zajednice MŽ, gospodin Grula s kojim se razgovaralo o osnivanju Turističke zajednice u koju bi bile  osim nas  uključene Kotoriba, Donja Dubrava, Donji Vidovec te Goričan i Donji Kraljevec koje imaju zanimljive turističke sadržaje i destinacije.
Potpisan je ugovor sa Županijskom bolnicom o sufinanciranju liječnika sukladno Odluci donesenoj na prošloj sjednici Općinskog vijeća.
Općina vodi sudski spor protiv nepoznatog vlasnika, a vezano na nekretninu u Palih boraca 4 u Donjem Mihaljevcu. Cijeli postupak je pri kraju, a po završetku postupka nekretnina će ići na javnu dražbu, a Općina će od prodaje dobiti naknadu u visini troškova uklanjanja ruševine zgrade na toj nekretnini. Na sudu je i kuća na Dravskoj 10 u Donjem Mihaljevcu radi pojedinačnog zemljišno knjižnog ispravka.
Održana  je svečanost u osnovnoj školi za završetak energetske obnove zgrade.

Kandidirali smo se na Ministarstvo demografije vezano za opremanje dječjeg vrtića, zasad nema rezultata no ako i ne prođemo na natječaju imamo za tu namjenu osigurano 50.000 eura vlastitih sredstava u Proračunu.
Za projekt „Dvije rijeke jedan cilj“ provedena je javna nabava i odabrana je tvrtka Team građenje  d.o.o. s ponudom  oko 218.000 eura + PDV.
Provedena je i javna nabava za općinsko spremište, pristigle su dvije  ponude sa  iznosima  daleko višim od procijenjene vrijednosti tako da ćemo vjerojatno pričekati i ponovno pokrenuti javnu nabavu za taj projekt.
Kanimo se kandidirati na NPOO za dobivanje financijskih sredstava za  rad dječjeg vrtića sa  djecom s inkluzivnim dodatkom gdje se u potpunosti financira boravak takve djece u dječjem vrtiću.
Što se tiče vrtića, pristiglo je 85 prijava za upis u iduću pedagošku godinu, mi možemo maksimalno upisati 79-tero djece te će Upravno vijeće napraviti odabir djece za upis sukladno kriterijima za upis. Radi povećanog broja djece moramo oformiti još jednu, 5. skupinu.
Održala se i 100. obljetnica osnutka DVD Sveta Marija i to u tri dijela  i ona pohvaljuje DVD za izuzetnu organizaciju posebno zadnjeg dijela gdje im je uručen dugo priželjkivan čamac, a do kraja godine će od Hrvatske vatrogasne zajednice dobiti i novo šumsko vozilo.

Predsjednica OV zahvaljuje načelnici i poziva vijećnike da postave eventualna pitanja, uz napomenu da svaki vijećnik ima pravo postaviti dva pitanja.
Vijećnicu Frančić nema pitanja već prijedlog (temeljem informacija koje ima iz Podravine) da se uputi apel mještanima da ne pale u ljetnim mjesecima lampaše na groblju jer može zbog visokih temperatura doći do požara na groblju. Puno je praktičnije staviti lampaš na bateriju koji je dugotrajan, a ispunjava namjenu.
Načelnica podržava njezin prijedlog i napominje da će uskoro imati emisiju na studiu M tokom koje će to naglasiti.
Vijećnika Kočiša zanima da li je komunalni redar riješio problem građevinskog otpada navezenog uz cestu u blizini Ribičkog doma u Donjem Mihaljevcu.
Načelnica mu odgovara da je jedan dio otpada uklonjen, a uskoro  će se ukloniti i ostatak. Napominje da počinitelji kao dokaz da su otpad zbrinuli na propisan način,  moraju Komunalnom redaru predočiti prateće listove za taj otpad.

Vijećnik Peter napominje kako na Glavnoj ulici prilikom skretanja sa  Glavne ulice u ulicu Andrije Habuša nema prometnog znaka s nazivom ulice A. Habuša nego je taj prometni znak odnosno  putokaz postavljen u samoj ulici Andrije Habuša što po njemu nema smisla.

Predsjednica  OV zaključuje aktualni sat načelnice i daje na usvajanje izvod iz zapisnika sa 6.  sjednice OV.
Izvod iz zapisnika sa 6. sjednice OV je  usvojen jednoglasno sa 7 glasova „za“.

Predsjednica OV  daje na usvajanje  dnevni red  te konstatira da je jednoglasno usvojen  (sa 6 glasova).

D  N  E  V  N  I       R  E  D

1. Godišnji izvještaj o izvršenju Proračuna OSM za 2025. godinu
2. Odluka  o raspodjeli rezultata poslovanja Općine Sveta Marija za 2025. godinu
3. Zaključak o prihvaćanju Izvješća o izvršenju Programa održavanja komunalne infrastrukture u Općini Sveta Marija za 2025. godinu
4. Zaključak o prihvaćanju Izvješća o izvršenju Programa građenja komunalne infrastrukture u Općini Sveta Marija za 2025. godinu 
5. Zaključak o usvajanju Izvješća o izvršenju programa javnih potreba u kulturi Općine Sveta Marija za 2025. godinu
6. Zaključak o usvajanju Izvješća o izvršenju programa javnih potreba u sportu Općine Sveta Marija za 2025. godinu
7. Zaključak o usvajanju Izvješća o izvršenju Socijalnog programa Općine Sveta Marija za 2025. godinu
8. Odluka o odobrenju korištenja motiva Svetomarske čipke
9. Odluka o javnim priznanjima Općine Sveta Marija






	1. TOČKA DNEVNOG REDA
(Godišnji izvještaj o izvršenju proračuna Općine Sveta Marija za 2025. godinu)

Predsjednica OV  daje riječ pročelnici koja iznosi da su vijećnici kao i uvijek dosad dobili u materijalima službenu verziju godišnjeg izvještaja o izvršenju proračuna, detaljan ispis izvršenja i bilješke u kojima je dodatna pojašnjenja. Uz to navodi da su prihodi i rashodi 2025. godine ostvareni u manjim  iznosima nego  2024. godine (prihodi 92,55%, a rashodi 78,94% ostvarenih 2024. godine) no višak prihoda koji se prenosi u 2026. godinu i iznosi 832.740,63 eura  i za 37,56% je viši od viška prihoda koji se prenosio iz 2024. godine u 2025. godinu. Detaljno objašnjenje realizacije posebno Općine odnosno Dječjeg vrtića dano je u tabelarnom prikazu u sklopu bilješki. 
Predsjednica OV otvara raspravu.
Vijećnica Frančić pohvaljuje pročelnicu za bilješke koje su uvijek detaljne.
Predsjednica OV zaključuje raspravu i daje  na glasovanje   Godišnji izvještaj o izvršenju Proračuna Općine Sveta Marija za 2025. godinu.

 Općinsko vijeće Općine Sveta Marija  je jednoglasno sa 7 glasova “za“  donijelo Godišnji izvještaj o izvršenju Proračuna Općine Sveta Marija za 2025. godinu.


2. TOČKA DNEVNOG REDA
(Odluka o raspodjeli rezultata poslovanja Općine Sveta Marija za 2025. godinu) 

Predsjednica OV  daje riječ pročelnici koja  iznosi kako su sve  točke dnevnog reda zaključno sa 7. točkom vezane na Godišnji izvještaj o izvršenju Proračuna za 2025. godinu  te se neće posebno obrazlagati nego će predsjednica po svakoj točki otvoriti raspravu, a vijećnici će  moći postaviti pitanja vezano na tu točku dnevnog reda.
Predsjednica OV pita da li treba tko još kakvo pojašnjenje vezano uz ovu točku dnevnog reda.
Predsjednica OV otvara i zaključuje raspravu i daje na usvajanje Odluku o raspodjeli rezultata poslovanja Općine Sveta Marija za 2025. godinu.

Bez   rasprave, Općinsko vijeće Općine Sveta Marija  je sa 7 glasova “za“ donijelo Odluku o raspodjeli rezultata poslovanja Općine Sveta Marija za 2025. godinu.
        
3. TOČKA DNEVNOG REDA
(Zaključak o prihvaćanju Izvješća o izvršenju Programa održavanja komunalne infrastrukture u Općini Sveta Marija za 2025. godinu) 

Predsjednica OV napominje da je i ova točka vezana uz izvršenje proračuna. 
Predsjednica OV otvara i zaključuje raspravu i daje na usvajanje 	Zaključak o prihvaćanju Izvješća o izvršenju Programa održavanja komunalne infrastrukture u Općini Sveta Marija za 2025. godinu. 
	Bez  rasprave, Općinsko vijeće Općine Sveta Marija  je  sa 7 glasova “za“  donijelo Zaključak o prihvaćanju Izvješća o izvršenju Programa održavanja komunalne infrastrukture u Općini Sveta Marija za 2025. godinu.

4. TOČKA DNEVNOG REDA
(Zaključak o prihvaćanju Izvješća o izvršenju Programa građenja komunalne infrastrukture u Općini Sveta Marija za 2025. godinu) 
Predsjednica OV pita da li treba netko dodatno pojašnjenje.
Predsjednica OV otvara i zaključuje raspravu i daje na usvajanje Zaključak o prihvaćanju Izvješća o izvršenju Programa građenja komunalne infrastrukture u Općini Sveta Marija za 2025. godinu.
Bez rasprave, Općinsko vijeće Općine Sveta Marija je sa 7 glasova „za“ usvojilo Zaključak o prihvaćanju Izvješća o izvršenju Programa građenja komunalne infrastrukture u Općini Sveta Marija za 2025. godinu. 
		5. TOČKA DNEVNOG REDA
(Zaključak o usvajanju Izvješća o izvršenju programa javnih potreba u kulturi Općine Sveta Marija za 2025. godinu)

Predsjednica OV otvara i  zaključuje raspravu i daje na glasovanje Zaključak o usvajanju Izvješća o izvršenju programa javnih potreba u kulturi Općine Sveta Marija za 2025. godinu.
		Općinsko vijeće Općine Sveta Marija je  sa 7 glasova „za“ donijelo Zaključak o usvajanju Izvješća o izvršenju programa javnih potreba u kulturi Općine Sveta Marija za 2025. godinu. 

		6. TOČKA DNEVNOG REDA
	(Zaključak o usvajanju Izvješća o izvršenju programa javnih potreba u sportu Općine Sveta Marija za 2025. godinu) 

		Predsjednica OV  pita da li netko treba kakvo dodatno pojašnjenje.
		Predsjednica OV otvara i  zaključuje raspravu i daje na glasovanje  Zaključak o usvajanju Izvješća o izvršenju programa javnih potreba u sportu Općine Sveta Marija za 2025. godinu.

		Općinsko vijeće Općine Sveta Marija je  sa 7 glasova „za“ donijelo Zaključak o usvajanju Izvješća o izvršenju programa javnih potreba u sportu Općine Sveta Marija za 2025. godinu. 

		7. TOČKA DNEVNOG REDA
		(Zaključak o usvajanju Izvješća o izvršenju Socijalnog programa Općine Sveta Marija za 2025. godinu) 

Predsjednica OV otvara i  zaključuje raspravu i daje na glasovanje  Zaključak o usvajanju Izvješća o izvršenju Socijalnog programa Općine Sveta Marija za 2025. godinu. 

 Općinsko vijeće Općine Sveta Marija  je jednoglasno sa 7 glasova “za“  donijelo Zaključak o usvajanju Izvješća o izvršenju Socijalnog programa Općine Sveta Marija za 2025. godinu.

8. TOČKA DNEVNOG REDA
(Odluka o odobrenju korištenja motiva Svetomarske čipke)

Predsjednica OV  daje riječ načelnici koja napominje kako u posljednje vrijeme imamo učestale zamolbe za korištenje motiva Svetomarske čipke, trenutno  od Podružnice umirovljenika te ona smatra da bi se trebalo načelno omogućiti takvo korištenje koje nije u komercijalnu svrhu i to temeljem pisane dozvole načelnice, osobito  našim udrugama u svrhu reklamiranja naše čipke i ponavlja  da korištenje čipke  ne bi bilo u komercijalne svrhe. Ako bi bilo u komercijalne svrhe kao što je bio slučaj s nakitom, tu odobrenje treba dati Općinsko vijeće.
Predsjednica OV  zahvaljuje načelnici i otvara raspravu u koju se uključuje vijećnica Frančić.
[bookmark: _GoBack]Predsjednica OV zaključuje raspravu i daje na glasovanje Odluku o odobrenju korištenja motiva Svetomarske čipke.
  Općinsko vijeće Općine Sveta Marija  je  sa 6 glasova “za“  i 1 glasom „protiv“ usvojilo Odluku o odobrenju korištenja motiva Svetomarske čipke.


9. TOČKA DNEVNOG REDA
(Odluka o javnim priznanjima Općine Sveta Marija)
Predsjednica OV daje riječ načelnici koja pojašnjava da su napravljene neke sitne izmjene i napominje da su vijećnici dobili prijedlog nove Odluke kojega su pretpostavlja proučili te nastavlja s pojašnjenjima u kojem se članku što izmijenilo. Tako se u članku 5. dodala riječ „dugogodišnjim“ u drugom redu prvog stavka.
U članku 6. navedene su točne dimenzije plakete i priznanja kao i za  počasnog građanina, u članku 7. se dodalo da se plaketa dodijeljuje za najmanje dvadeset i pet godina rada (što je četvrtina stoljeća), u članku 9. se navodi petnaestogodišnje razdoblje djelovanja za dobivanje priznanja. 
Što se tiče dobivanja zahvalnice , ona se može dodijeliti  za rezultate u humanitarnom radu (novo dodano), društvenim aktivnostima, sportu i gospodarstvu postignute u razdoblju duljem  od pet godina, iznimno razdoblje može biti i kraće  od pet godina ako se radi  o rezultatima od iznimnog značaja za unapređenje  kvalitete života u Općini Sveta Marija. 
Načelnica naglašava da se Zahvalnica  ne može dodijeliti za rezultate koji imaju natjecateljski karakter. Dešavalo se to da je netko ostvario rezultat na nekom natjecanju i dobio Zahvalnicu, a to nije bilo na  državnom nivou nego neko natjecanje među ligama. Za takve rezultate se nagrađuje i temeljem javnog poziva kojeg raspisuje načelnica. Isto tako će se zahvalnice dodjeljivati samo u pisanom obliku u koricama, a ne kao dosad uramljene.
U članku 12. dodano je da u slučaju da jedna osoba koja je u član Povjerenstva obnaša dvije funkcije, za jednu je zamjenjuje potpredsjednik OV (kako bi se ostvario neparan broj članova Povjerenstva).
Naglasila je da  se prijedlozi za javna priznanja koja pristignu nakon propisanog roka neće razmatrati te se mogu eventualno razmatrati iduće godine.
Predsjednica OV otvara i zaključuje raspravu te daje na usvajanje Odluku o javnim priznanjima Općine Sveta Marija. 
	Bez  rasprave, Općinsko vijeće Općine Sveta Marija  je jednoglasno  sa 7 glasova “za“  donijelo Odluka o javnim priznanjima Općine Sveta Marija.



Sjednica je završila u 20:04  sati.


								           PREDSJEDNICA
							                                  Općinskog vijeća
									     Gabriela Jakupek Tokar 

